Jurgis Kiakštas

Jurgis Kėkštas, ka Jurgis Kiakštas (vene keeles Георгий Кякшт Georgi Kjakšt; 7. veebruar (vkj 26. jaanuar) 1873 Kovno, Kovno kubermang – 22. märts 1936 Kaunas) oli leedu balletitantsija, ballettmeister ja balletipedagoog.

Pärast Peterburi keiserliku teatrikooli lõpetamist oli Kiakštas Maria teatri balletitantsija, aastatel 1891–1910 solist. Ühe hooaja (1903/1904) töötas ta koos õe Lydia Kyashtiga Moskva Suures Teatris.

Aastatel 1909–1911 tegi Kiakštas kaasa antreprenöör Sergei Djagilevi trupis Ballets Russes. Pärast 1911. aastat Venemaale ta enam ei naasnud.

1919. aastal asus Kiakštas iseseisvunud Leetu, kus avas tantsustuudio. 1920.–1930. aastatel töötas ta ballettmeistrina: 1920. aastate alguses Viini Riigiooperis, 1925. aastast Buenos-Airese ooperiteatris Teatro Colón ja 1930. aastast Kaunase muusikateatris.

Tema õpilasi oli Marija Juozapaitytė.

Kategooria:Venemaa keisririigi balletitantsijad
Kategooria:Leedu balletitantsijad
Kategooria:Balletilavastajad
Kategooria:Balletipedagoogid
Kategooria:Sündinud 1873
Kategooria:Surnud 1936